ปรึกษาหน่อยค่ะพอดีหนูฝังเข็มคุมกำเนิดแบบ5ปีตั้งแต่13พค 58ตอนนี้จะครบแล้วเหลือ10วันแล้วนอนกับแฟนหลั่งในไปค่ะ..มีสิทธิ์จะท้องไหมค่ะเชื้อที่ยาฝังจะลดประสิทธิภาพไหมค่ะครบกำหนดอาออก13พ.คที่ใกล้จะถึงอะค่ะ
สวัสดีค่ะ การใช้ยาฝังคุมกำเนิดนั้นเป็นการคุมกำเนิดที่มีประสิทธิภาพสูงมาก ประมาณ 95-99% ในช่วงที่ฝังยาอยู่ โดยแพทย์จะเป็นผู้ฝังยาให้บริเวณต้นแขน ยาอยู่ได้ 3-5 ปีขึ้นกับชนิดยา ในระหว่างฝังยาอาจจะมีเลือดออกผิดปกติทางช่องคลอด ประจำเดือนมาไม่สม่ำเสมอได้ โดยถ้ายังไม่ครบวันกำหนดเอาออก 5 ปีนั้น แทบจะไม่มีโอกาสตั้งครรภ์ได้เลยค่ะดังนั้นจากกรณีดังกล่าวมา มีโอกาสตั้งครรภ์ได้น้อย แนะนำการไปเอายาฝังออกตามกำหนดที่แพทย์นัดและหากยังไม่พร้อมมีบุตรนั้นควรทำการคุมกำเนิดต่อทันที ไม่ว่าจะเป็นการฝังยาต่อ ฉีดยาคุม หรือเริ่มยาคุมแบบแผงรายเดือนค่ะ